**Емтиханға қалай дайындалу керек:**

**Сессия – бұл әрқашан толқу мен алаңдау, сонымен бірге үлкен жауапкершілік. Төменде оған қалай дайындалуға болатындығы туралы ұсыныстар берілген.**

**1. Ең алдымен сабақ оқитын орын дайындап ал: қажет емес заттарды үстелден алып таста, қажетті оқулықтарды, оқу құралдарын, дәптерлерді, қағаздарды, қарындаштарды және т.б. ыңғайлы орналастыр.**

**2. Сары және күлгін түстер зияткерлік белсенділікті арттыратыны байқалған. Сабақ оқитын бөлмеңде осы түстерде орындалған кез-келген суретті орналастыруыңа болады.**

**3. Сабақ жоспарын жаса. Алдымен, өзіңнің «жапалақ (сова)» әлде «бозторғай (жаворонок)» екендігіңді анықтап ал, соған байланысты таңғы немесе кешкі уақытты барынша пайдалануға тырыс. Әр дайындық күніне жоспар құрғанда, бүгін не оқитыныңды анықтап ал. Жалпы: «мен аздап сабақ оқимын» - дей салу емес, нақты қандай тақырыптарды, қимылдарды жаттайтын боласың.**

**4. Дайындықты ең қиынынан, нашар білетініңнен баста. Егер саған «бірден бастап кету» қиынға түссе, онда өзіңді қызықтыратын және ұнайтын сабақтардан бастауға болады. Мүмкін, біртіндеп жұмыс ырғағына еніп, ісің оңға басар.**

**5. Сабақ оқуды демалумен кезектестір. Мысалы: 40 минут сабақ оқып, содан кейін 10 минутқа үзіліс жаса. Ол уақытта ыдыс жууға, гүлдерді суаруға, жаттығулар жасаға, душ қабылдауға және т.б. болады.**

**6. Өткен материалдарды ұдайы қайталау жадыны жақсартады. Конспектілерді оқудан бастап, оқулыққа және ұстаздар берген қосымша материалдарға көш.**

**7. Барлық оқу материалдарын оқып, есте сақтауға тырысудың қажеті жоқ. Жоспар, сызбанұсқа құрастыру арқылы оқу материалдарын қағазда жазбаша құрылымдап көр. Жоспарлар оқу материалдарын қорытындылап қайталауға көмектеседі.**

**8. Емтиханға дайындық кезінде ешқашан тапсырманы орындай алмаймын деп ойлама, керісінше ойша көз алдыңа бәрі сәтті болатынын елестет.**

**9. Емтиханғаның алдында бір күн бұрын, барлық жауаптарыңды қайтадан қайталап ал және ең қиын сұрақтарға тоқтала кетуді ұмытпа.**